Servientes : Robertus Clericus de Halenviler , Soldearius , Symon de Garda .


Datum Britulii , anno ab Incarnatione Domini Mº Cº LXXXXº IIIIº .


| Ego Radulphus , Dei gratia comes Claromontis , universis tam futuris quam presentibus notum facio quod Omundus de Tois , in presentia mea et uxoris mee comitisse Aaliz , usagium quod ipse habebat in bosco de Marendoil , fratribus de Templo apud Soumereus commorantibus , pro duodecim libris Belvacensium integre et totaliter invadiavit , eo tenore quod idem Omundus de predicto usagio nichil est accepturus , nisi prius fratribus prefatis prodictas XII libras libere et quiete persolverit .


| Ego Theobaldus , Dei miseratione Ambianensis dictus episcopus , tam presentibus quam futuris notum facio conventionem inter fratres milicie Templi de Soumereus et Omundum de Toiz habitam , in presentia nostra recognitam , qui talis est .


quicquid habebat in nemore de Marendoil jam dictis fratribus pro viginii duabus libris Belvacensis monete pignori obligavit , per septem annos libere et quiete tenendum , tali utique pacto quod neque ipse , neque heres ipsius de manu fratrum quoquo modo possit illud redimere , nisi in manu sua et ad usum proprie retinendum .


et Matildis , ejus uxor , et Elisabet , mater ipsius O . ,


sacerdotis de Soumereus et fratris Ingerranni , jam dicte domus procuratoris accepimus , benigne consenserunt .


Et hujus rei testes sunt et fidejussores : Henricus de Toiz , Hugo de Corcheles , Petrus de Aufaiaco .


Actum est hoc in presentia decani nostri et coram nobis recognitum , anno Incarnati Verbi Mº Cº LXXXº sexto , in festo passionis beatorum martyrum Fusciani , Victorici et Gentiani .


Datum per manum Roberti cancellarii .


| Ego Theobaldus , Dei miseratione Ambianensis dictus episcopus , tam presentibus quam futuris notum facio quod Martinus de Toiz , de assensu uxoris sue , concedente et domino suo Galtero , majore de Vaccaria , quicquid in territorio de Marendoil , tam in plano quam in nemore , fratribus milicie Templi manentibus apud Soumereus in perpetuam elemosinam concessit .


Ita quidem quod fratres de Soumereus annuum censum XVIII minarum frumenti , quod provenerit in territorio predicto de Marendoil , ad mensuram de Soumereus , prefato Martino successorique suo , ad festum sancti Remigii persolvent ; iterum dominus ejusdem Martini non nisi censum XVIII minarum pro servicio suo saisire poterit .


Preterea concessum est quod si Martino ante augustum annona defuerit et fratribus habundaverit , fratres ei VI minas prestabunt , ita quod de censu subsequentis anni eas recipient .


Testes huic donationi sunt : magister Gaufiridus de Abbatis Villa , magister Rogerus ; Guido , capellanus de Soumereus ; Galterus , frater meus ; Rainoldus Vavassor , Balduinus de Sancto Claro , Fulco de Soumereus , David prepositus .


Actum est hoc , anno Domini Mº Cº LXXXIIº , fratre Drogone de Waus , procuratore domus de Somereus et presentibus aliis fratribus de Somereus .


Notum sit tam presentibus quam futuris quod nos domini Gerboredi , Willelmus et Petrus , donavimus fratribus Templi , in perpetuam elemosinain , quarterium de Marendoil , quem reddidit nobis Petrus de Hodeng , pro carrucata terre in nemore Montis , ad XV modiorum seminaturam , assensu fratris sui Henrici .


Hec donatio facta est in presentia fratris Roberti de Duai et multorum aliorum .


Hujus donationis testes sunt : magister Balduinus et magister Grimoldus , canonici de Gerboredo , dominus Stephanus , frater domini Petri de Gerboredo ; Hemericus , thelonearius Belvaci et Renaldus , frater ejus ; Renaldus de Sancto Paulo , avunculus Petri de Hodeng et Renaldus , frater ejus ; Golfridus de Sarcu ; Hugo de Senericort ; Hugo de Truissures ; Galterus de Hodeng ; Segalo de Hodeng et Balduinus , filius ejus ; Robertus Pasmardus de Sorci ; Grimoldus de Sorci et Galerannus .


Hec donatio facta est anno ab Incarnatione Domini Mº Cº LIXº .


| Magister Robertus de Avriniaco , officialis Belvacensis , omnibus litteras istas inspecturis in Domino salutem .


Noverint universi quod Garnerus li Vilains de Tardone et Martina , ejus uxor , coram nobis constituti , recognoverunt et concesserunt in perpetuum , pari assensu et pro communi necessitate sua , domui et fratribus milicie Templi de Moulaines , quamdam peciam terre arabilis sex minas seminis capientem , sitam in loco qui dicitur Champignoles , inter calceyam Sancti Justi , pro undecim libris par , de quibus eis satisfactum est .


Et dicta Martina , que dotem habebat in dicta terra vendita , in nullo coacta , sed mera et spontanea voluntate sua dictam terram venditam cum omni dote , sive alio quocumque jure quod in illa habebat , in manu nostra resignavit et dictis domui et fratribus milicie Templi de Moulaines coram nobis in perpetuum quittavit , recognoscens dictum Garnerum , maritum suum , pro dote quam in dicta terra habebat de uno quarterio vinee sito ad caput haye de Wagecort , sibi sufficientem fecisse recompensationem .


Et , tam ipsa Martina , quam dictus maritus ejus , coram nobis fidem prestiterunt corporalem quod per se vel per aliquem alium , in dicta terra vendita , ratione alicujus juris , de cetero nichil reclamabunt vel facient reclamari et quod illam terram venditam dictis domui et fratribus milicie Templi de Moulaines ad usus et consuetudines patrie legitime garantizabunt .


In cujus rei testimonium litteras istas sigillo curie Belavacensis fecimus roborari .


| Omnibus presentes litteras inspecturis officialis Belvacensis , salutem in Domino .


Universitati vestre notum facimus quod , in nostra constituta presentia , Segaudis , relicta Petri dicti militis de Linvilier , recognovit se vendidisse imperpetuum fratribus milicie Templi , pro necessitate sua et liberorum suorum et pro debitis ab ipsa et dicto Petro contractis inter ipsos , duas pecias terre quas habebat in territorio constante matrimonio , de Linvilier , ut dicebat ; quarum una , novem minas sementis continens , sita est in via de Velana , sicut itur a Belvaco apud Velane et altera , duas minas capiens sementis , juxta rupticium domine Margaret , pro sex libris parisis sibi persolutis , ut coram nobis recognovit , fidem prestans corporalem quod de cetero in dictis terris nichil reclamabit vel reclamari faciet per alium , sed ipsas dictis fratribus , quamdiu vixerit , contra omnes garantizabit et a liberis suis , cum ad etatem venerint , venditionem istam approbari faciet .


Preterea Philippus de Bosco de Linvilier , de cujus dominio dicte terre movebant , ut dicebat , venditionem istam voluit et approbavit et ipsam dictis fratribus contra omnes , tanquam dominus , garandizare promisit et etiam contra liberos dicte Segaudis et venditionem istam a dictis liberis , cum ad etatem venerint , approbari faciet , fidem super hoc prestans corporalem .


In cujus rei testimonium presentes litteras sigillo curie Belvacensis fecimus comuniri .


Ego Ediva , domina Monciaci , universis ad quos presens scriptum pervenerit , imperpetuum .


Milites Templi Ierosolimitani , et districte Deo , et periculosissime serviunt proximo , qui non sine proprii sanguinis periculo telis se obitiunt paganorum et pro ecclesia deffendenda lucem istam contempnerc animasque suas ponere non formidant , implentes eam qua majorem Dominus esse negat in hominibus caritatem .


Hoc igitur intuitu et divine benignitatis instinctu , ego annuales prebendarum Beate Marie de Monciaco , assensu et concessione Johannis Clerici , filii mei , qui per manum meam earumdem prebendarum dominium est adeptus , predictis fratribus Templi do et concedo imperpetuum possidendos , presentemque paginam , ne quis donationi mee obviare presumet , sigilli mei munimine roboravi , ut quomodocunque quelibet earum prebendarum vacaverit , vel qualicunque pacto de persona ad personam transierit , unius anni beneficium integrum , quociens hoc acciderit , jam sepedicti fratres Templi accipient , ut ipsi , tum pro me , tum pro filiis meis et amicis , tum pro canonicis prefate ecclesie , sive vivis , sive defunctis , attencius satagant exorare .


Hujus rei testes adhibiti sunt : Hugo capellanus , Ivo , miles de Bellomonte , Hugo de Auviler .


| Ego Guillelmus , thelonearius Belvacensis , notum facio presentibus ac futuris presentes litteras inspecturis quod ob remedium antecessorum meorum necnon et parentum et consanguineorum meorum dedi in perpetuam elemosinam et concessi fratribus milicie Templi Iherosolimitani , de consensu et voluntate fratrum meorum , Drogonis militis et Petri , quandam peciam terre contiguam cuidam curticulo eorumdem fratrum , sicut in longitudine protenditur idem curticulus , in ingressu ville illorum de Moslanis sitam .


| Ricardus , Dei gratia Ambianensis episcopus , omnibus ad quos littere iste pervenerint salutem in Domino .


Notum vobis facimus quod constitutus in nostra presentia Gaufridus de Gisencort , miles , per manum nostram contulit in elemosinam perpetuam fratribus milicie Templi pratum quod habebat juxta molendinum de Salice .


dimidium quartarium quod in predicto molendino , nomine dotalicii , reclamabat , similiter dictis fratribus perpetuo donavit habendum et in manum nostram resignavit , asserens quod predictus maritus ejus eidem sufficientem donaverat commutationem , tresdecim scilicet capones annuatim recipiendos de censibus ejusdem G . ,


apud Gisencort .


| Ego Katherina , Blesensis comitissa , omnibus audituris presentes litteras vel visuris , notum facio quod Symon de Sancto Samsone quicquid habebat apud Cafosses et apud Tarenni et apud Viliers , in hospitibus scilicet , vineis , vinagio et alio censu , fratribus Templi Iherosolimitani , valde retroactis temporibus , in perpetuam dedit elemosinam , assensu et voluntate Margarete , uxoris sue , et Radulfi , comitis Claromontis , karissimi patris mei , in cujus manus illa reddidit , sicut in autentico antecessorum propexi , et sic postea exinde fuerunt investiti .


Actum Nove Ville mee in Belvasino , anno gratie Mº CCº nono , mense octobri .


| Ego Katharina , Blesensis et Claromontensis comitissa , omnibus notum facio quod Ricardus Rousselli , karissimi patris mei R . ,


felicis memorie , quondam dilectus et fidelis serviens et meus , qui hujus seculi vanitatibus spretis et derelictis , in ordine Templi deservire preelegil Creatori , eidem Ordini contulit in elemosinam perpetuo habendam , unum modium frumenti , in festo Sancti Remigii annis singulis capiendum in tenura et guaengnagio de Crocco , per manum illius qui prefatum Croccum possidebit .


Ego autem , pro comite , domino meo Iherosolimam profecto , de cujus feodo hoc procedit , sine cujus assensu hoc esse non poterat , hoc volui et concessi et garantizandum et tenendum firmiter manu cepi .


Actum Parisius anno Domini Mº CCº IIIº , quarto die junii .


| Ego Petrus , major de Vakaria , notum facio universis presentes litteras inspecturis quod , cum Petrus de Dargies dictus Grimons , vendidisset voluntate et assensu Johanne , uxoris sue , et heredum suorum , fratribus milicie manentibus apud Somereus , unum modium bladi et dimidium , ad mensuram de Somereus , quem dictus Petrus Grimous annuatim percipiebat in grangia dictorum fratrum , jure hereditario , et quem de me tenebat in feodum , ego siquidem predictus Petrus , major de Vakaria , dictam venditionem , et Ligardis , uxor mea , et heredes mei , volumus et concessimus et benignum assensum prebuimus .


major de Vakaria , Johannem domicellum , filium Hugonis de Tois , quondam militis , de cujus feodo movebat bladus iste , rogavi ut assentiret et concordaret venditioni prenotate .


major de Vakaria , prefatum bladum memoratis fratribus adversus omnes qui juri et legi venire voluerint , ut dominus , teneor garandire .


| Ego Theobaldus , Dei miseratione Ambianensis dictus episcopus , tam presentibus quam futuris notum facio quod , veniens ante presentiam nostram , Robertus , cognomine Hardels , devotionem et fervorem dilectionis quam erga fratres Templi conceperat et habebat , utpote qui tam cum uxore sua propria relinquere et societatem factam suscipere decreverat , in presentia personarum nostrarum verbo expressit et unum modium frumenti , singulis annis , apud grangiam suam de Damenoiscort , de terragio eisdem fratribus in elemosinam se dedisse recognovit .


Verum Robertus vicecomes de quo jam dictus Robertus tenebat , qui et elemosinam istam testimonio Roberti , de Damenoiscort , Guidonis , de Sommereus presbiterorum , prodictis fratribus perpetuo tenendam concesserat , per Wernonem , filium suum , in presentia Guarini , archidyaconi nostri , denuo se concessisse mandavit .


Qui Guerno elemosinam patris sui laudavit et concessif et ad majus firmamentum , fide data , se observaturum pepigit .


Actum est hoc et recognitum in presentia nostra , idibus augusti , anno gratie Mº Cº LXXIIº assistantibus dilectis filiis nostris Guarino et Ingelrano , archidiaconis , Guillelmo preposito , Roberto cancellario , Richardo , Laurentio , Symone , canonicis , Porro Guifridus , predicti Roberti nepos , cui jure successionis hereditas illa competebat , elemosinam avunculi sui in modio illo frumenti , in presentia Guarini , archidiaconi nostri , concessit et se inviolabiliter observaturum , fide data , promisit .


Datum per manum Roberti cancellarii .


| Ego Johannes , domicellus , filius Hugonis de Thoies , quondam militis , notum facio universis presentes litteras inspecturis quod , cum Petrus de Dargies dictus Grimout vendidisset fratribus milicie Templi manentibus apud Somereus unum modium bladi et dimidium , ad mensuram de Somereus , quem dictus Petrus annuatim percipiebat in grangia dictorum fratrum , jure hereditario , quia dictus bladus movebat de feodo meo , Petrus , major de Vakaria , homo meus , de quo dictus Petrus Grimout dictum bladum tenebat , rogavit me ut predicte venditioni preberem assensum .


Ego sepedictus Johannes , ad petitionem dicti Petri majoris et sepedicti P .


| Notum sit omnibus tam presentibus quam futuris quod ego , Bartholomeus Aignels , dono Deo et Beate Marie et fratribus milicie Templi , pro animabus patris et matris mee et parentum meorum , in puram et perpetuam elemosinam , quadraginta solidatos redditus terre , duobus locis terre mee percipiendos , scilicet infra festum Omnium Sanctorum solvendos singulis annis .


| Ego frater Johannes de Milliaco et ego Symon de Dargies , dominus Britolii , notum facimus universis ad quos littere presentes pervenerint quod cum inter dominum Balduinum de Fourseygnies , militem , ex una parte , et fratres domus militie Templi et hospites eorumdem de Somereus , ex alia , contentio verteretur super eo quod quecumque terre moventes de eodem Balduino , quas scilicet terras idem hospites tenent , eisdem hospitibus excidebant jure hereditario possidende , idem Balduinus ab eisdem hospitibus investituras exigebat , pro voluntate sua , ab uno plus et ab alio minus , secundum quod plus , vel minus , de eisdem terris possidebant ; dictis Templariis et hospitibus eorumdem de Somereus a contrario dicentibus quod idem Balduinus , pro investituris hujus , a quolibet dictorum hospitum non poterat exigere , nec debebat , plus quam duodecim denarios .


Nos autem , ad locum predictum personaliter accedentes et facta diligenti inquisitione super premissis omnibus ab utraque parte productis , habito super hoc prudentium virorum consilio , arbitrium nostrum provulgamus in hunc modum : videlicet quod dictus Baldoinus , sive heredes ipsius , de cetero ab unoquoque dictorum hospitum non possunt nec debent exigere plus quam duodecim denarios pro investituris terrarum earundem , pronunciantes quod idem B . ,


| Ego Reginaldus de la Boce , miles , presentium attestatione notum facio universis tam presentibus quam futuris présentes litteras inspecturis , quod ego ratam habeo , volo et concedo elemosinam quam fecit dilectus cognatus meus Johannes Gratez de Nova Villa , miles , domui militie Templi de ultra mare , de quarta parte decime cujuslibet bladi de Noentel , quam de me tenebat in feodum ; ita videlicet quod omnis illa quarta pars dicte decime , cum parte mea , ad granchiam meam vel ad locum per me quemlibet assignatum adducetur , et ibidem ad minam mensurabitur et parlietur , sicuti solebat per usum et consuetudinem .


Sciant presentes et futuri quod ego , Ediva de Monciaco , fratribus Templi Iherosolimitani qui districte cotidie Deo serviunt et pro ecclesia defendenda sanguinem proprium manibus paganorum animasque suas ponere non reformidant , illam scilicet caritatem implentes quam Dominus in hominibus affirmavit non esse majorem , quanto enim sanctius operantur , tanto diligentius a fidelibus decet eis stipendia provideri .


Annuales prebendarum Beate Marie de Munciaco , quoquo modo vacaverint , vel quocumque pacto do persona ad personam transierint , assensu et concessione Johannis Clerici , filii mei , qui per manum meam earumdem prebendarum dominium adeptus est , imperpetuum in elemosinam do et concedo , ut tam pro me et amicis meis , quam pro canonicis vivis ac defunctis attencius orent .


Presentemque paginam , ne quis huic pie elemosine contradicat , sigilli mei impressione communio .


Testes quoque idonei adhibiti sunt , scilicet Drogo , miles de Moy , filius meus , Bartholomeus , Hugo , Petrus , Radulfus , sacerdotes ; Alexander , Hildegarius , Gothonus , Guillelmus Aubemallie , Simon ; Robertus , capellanus Sancti Stephani ; Johannes Clericus , filius Gauberti Sutoris ; Gaubertus Prontins et Morellus de Hosdenc , militum .


| Omnibus litteras istas inspecturis officialis Belvacensis , in Domino salutem .


Noverint universi quod , constituti coram nobis , Drogo , major de Fouqueroles et Ermengardis , ejus uxor , recognoverunt et concesserunt se vendidisse in perpetuum , pari assensu et pro communi necessitate sua , fratribus militie Templi quamdam peciam vinee quam habebant ex acquisito suo , ut dicitur , circiter unum quarterium et dimidium continentem , sitam apud Fouqueroles , juxta vineam eorumdem fratrum , pro sexaginta solidis parisis , de quibus , ut dicebant , eis satisfactum est , ad novem denarios annui census .


Et tam dictus Drogo , quam prenominata Ermengardis , ejus uxor , in nullo coacta , sed mera et spontanea voluntate sua , dictam vineam venditam , cum omni jure quod in illa ipsos contingebat , in manu nostra recognoverunt et sub fide sua interposita de non reclamando aliquo tempore , per se vel per alium , ratione alicujus juris dictis fratribus militie Templi coram nobis in perpetuum quitave nuit promittentes sub fide sua se super illa vinea vendita dictis fratribus militie Templi ad usus et consuetudines patrie legitimam portare garandiam .


Pro dote vero quam in illa vinea habuisse dicebatur dicta Ermengardis , fecit ei dictus Drogo , maritus suus , sufficientem recompensationem , prout apsi coram nobis recognoverunt de quadam alia piecia vinee apud Feukeroles supra dictam vineam venditam , ut dicitur , sita .


Hanc autem venditionem benigne voluit et concessit coram nobis , sub fide sua interposita de non contraveniendo aliquo tempore , Radulfus , domicellus de Fouqueroles , dominus fundi dicte vinee vendite , promittens sub fide sua se dictis fratribus milicie Templi super illa vinea vendita per censum predictum , ut dominus fundi , legitimam et perpetuam portare garandiam .


In cujus rei testimonium , litteras istas sigillo curie Belvacensis fecimus roborari .


| Omnibus tam presentibus quam futuris presentes litteras inspecturis , frater Petrus , dictus abbas de Briostel et conventus ejusdem loci , salutem in Domino .


Noverit universitas vestra quod , cum dilecti nostri in Christo fratres milicie Templi de Somereus haberent in domo nostra , scilicet in grangia nostra de Ursimonte , unum modium annui redditus , medietatem videlicet frumenti et medietatem avene , in festo sancti Remigii et XII denarios parisis , quia domus supradicta nostra de Ursimonte remotior est a domo dictorum fratrum et quum grave sibi ac honerosum videbatur dictum redditum tam longe querere , nos siquidem et conventum nostrum de Briestol predicti fratres requisierunt ut dictum redditum sibi in aliqua domo nostra que eisdem propinquior esset , assignaremus .


Nos vero petitioni dictorum fratrum benigne acquiescentes , concessimus ut pro predicto redditu quem in grangia nostra de Ursimonte recipiebant , de cetero in perpetuum in grangia nostra Tyoleti sex minas frumenti et sex avene profati fratres recipiant , tali tenore adjuncto quod sepedicti fratres in recompensationem benignitatis sibi impense predictos duodecim denarios quos eisdem annuatim reddere solebamus in perpetuum nobis quitaverunt .


| Universis fidelibus presentium litterarum noticiam habituris magistri D .


et G . ,


canonici , domini Belvacensis officiales , salutem in Salutari .


Noverit universitas vestra quod accedentes ad presentiam nostram , Willelmus de Berona , major fratrum milicie Templi Iherosolimitani de terra sua de Nuilliaco et uxor ejus et Mychael , unicus filius eorumdem , cognoverunt quod alteram majorie sue medietatem predictis fratribus in perpetuam elemosinam dederant et concesserant .


Huic autem rei presentes interfuerunt : Mychael Patricii , clericus Belvacensis ; Petrus , clericus fratrum predictorum ; Rogerus de Gailloe , civis Belvacensis .


In cujus rei testimonium presentes litteras , ad petitionem partium , fecimus sigillo curie Belvacensis roborari .


officialis Belvacensis . . .


Noverint universi quod Rogerus Anglicus , de Claromonte , et Erma , ejus uxor , in presentia nostra constituti , de omnibus acquisitis suis et acquirendis , tam mobilibus quam immobilibus , talem sibi ad invicem fecerunt donationem : videlicet quod quis eorum alterum supervixerit , totam partem prioris decedentis omnium acquisitorum suorum et acquirendorum , tam mobilium quam immobilium , in puram et perpetuam et irrevocabilem elemosinam habeat et possideat , ita quod omnia acquisita ipsorum et acquirenda , tam mobilia quam immobilia , post decessum utriusque ipsorum , ubicumque potuerunt inveniri , ad domum milicie Templi deveniant absolute , nomine elemosine perpetue et irrevocabilis , si ipsos sine liberis de propriis corporibus suis forte decedere contigerit , salvo tamen usufructu posterioris decedentis in bonis predictis et quamdiu vixerit ; fidem in manu nostra prestantes corporalem prodicti Rogerus Anglicus et Erma , ejus uxor , non vi , nec metu ad hoc inducta , sed mera et spontanea voluntate sua , ut asserebat , quod ipsi contra predicta de cetero per se vel per alium , ratione cujus- cumque juris venire non presument .


In cujus testimonium presentes litteras sigillo curie Belvacensis fecimus communiri .


| Notum sit omnibus filiis ecclesie tam presentibus quam futuris dominum Osmundum de Centpuiz pro salute et refrigerio anime sue suorumque amicorum preteritorum , presentium et futurorum , quemdam ex suis dilectis hominibus , Rogerum nomine , venerabilibus et honestis fratribus Templi , in presentia predicti domini , scilicet Osmundi , habitantibus Somereus , juxta ritum ipsorum hominum Templo servientium , amodo in libertatem et dominium concessisse .


Unde ipsi fratres dominum Osmundum manibus suis dignanter susceperunt ac deinceps , tanquam unum ex suis fratribus , missarum , elemosinarum ceterorumque bonorum participem eum esse cognoscunt .


Cujus rei gratantes sunt : Ingutius decanus , Arnulfus sacerdos , nepos ejus , Walterus dyaconus , Stephanus subdyaconus .


| Omnibus presentes litteras litteras inspecturis officialis Belniacensis in domino salutem .


Universitati vestre notum facimus quod , cum Arnulphus de Tribus Stipitibus , ut dicitur , Deo et fratribus milicie Templi Iherosolimitani , pro salute anime sue , in extrema voluntate sua in elemosinam contulisset unam peciam torre site in territorio de Ramecort , in loco qui vocatur Roisteaus , tres minas continentem , que tenebatur de Petro de Sancto Justo , clerico , dictus Petrus , in nostra presentia constitutus , tamquam dominus dictam elemosinam voluit et laudavit , concedens quod dicti fratres terram predictam in perpetuum nomine ecclegie possideant pacifice , tamquam suam , ad redditum qui de en debetur .


Dei gratia Belvacensis electus , universis tam presentibus quam futuris presentium litterarum noticiam habituris salutem in Domino .


Ad universitatis vestre noticiam volumus pervenire quod Foukeroles Petrus miles , se ipsum Deo et domui milicie Templi et quintam partem terre sue quam possidebat in villa de Foukeroles , videlicet tam in nemore quam in campiparte , quam in terra , cum medietate vinearum suarum et una masura libera , juxta predicti Petri domum sita , assensu et voluntate Mathei , militis de Foukeroles et heredum ejus , libere et sine reclamatione alicujus eidem domui in perpetuam elemosinam donavit .


| Bartholomeus , Belvacensis episcopus , universis fidelibus imperpetuum .


Notum fieri volumus tam futuris quam presentibus quod Robertus de Conteio fratribus Templi lhersolimitani quinque solidos in molendinis Buglarum , in Nativitate Domini annuatim accipiendos , in elemosinam donavit .


Presentibus Petro , capellano nostro , Bernero , Sancti Quintini canonico , magistro Hylone , Thoma de Miliaco , milite jam dicti Roberti .


Actum Bragelle , anno Domini Mº Cº LXVIº .


| Ego Garinus , miles et dominus de Beeloi , universis tam presentibus quam futuris presentes litteras inspecturis , salutem in Domino .


miles de Beeloi , propter remedium anime mee et Hugonis , filii mei et parentum meorum , necnon et omnium predecessorum meorum , concessi et donavi pauperi milicie Templi de Somereus omne illud quod habebam in territorio de Bruel , in campis meis , scilicet octavam partem redditus in perpetuum possidendum ac recipiendum pacifice .


| Ego Radulphus , armiger , filius Eustachii , domini de Friecort , quondam militis , universis presentes litteras inspecturis notum facio quod ego teneor fratribus milicie Templi de Mollaines in tribus minis bladi annui redditus ad mensuram de Laverchines , pro anima patris mei Eustachii , militis et domini quondam de Friecort , defuncti , reddendis singulis annis imperpetuum eisdem fratribus ad festum sancti Remigii , super terram meam de Laverchines .


Quod dictum bladum dictus E . ,


predictus miles , pater meus , contulit in olemosinam , ante decessum suum , predictis fratribus recipiendum apud Laverchines .


| Tam minimis quam majoribus , tam futuris quam presentibus universaliter sit manifestum quod domina Ediva de Monchi , jure hereditario , Dei consilio filiorumque suorum atque amicorum suorum , ad sustentionem Iherosolimitani Templi militie , que capitibus pronis propter Deum prumpta est martirium , annualia Beate Virginis Marie de Monchi in elemosina imperpetuum dat et concedit , tum pro anime sue salute , tum pro amicorum suorum redemptione , revocans enim ad memoriam quod , sicut aqua extinguit ignem , ita elemosina extinguit peccatum .


Hec etiam elemosina concessa est in presentia Johannis Clerici , filii sui et Bartholomei , Hugonis , Petri Radulfi de Soumeruez , sacerdotum ; Alexandri , Hildegarii , Gothonis , Guillermi Aubemalie , Simonis Pauperis ; Roberti , capellani Beati Stephani ; Johannis Clerici , filii Gauberti Sutoris ; Gauberti Frontin et Morelli de Hosdenc , militum .


officialis Belvacensis . . .


Noveritis quod Gaufridus , major de Monllaines , et Aelina , ejus uxor , recognoverunt coram nobis se contulisse in elemosinam perpetuam fratribus militie Templi duas pecias terre ex acquisito ipsorum G .


et ejus uxoris , quarum una sita est in loco qui vocatur Valeia de Fonteneles , contigua terre prodictorum fratrum , tres miiias seminis continens vel circiter , ut dicitur ; alia vero precia sita est apud calceyam de Foukeroles , contigua terre fratrum predictorum , sex minas seminis vel circiter , ut dicitur , capiens .


Hanc autem elemosinam perpetuam et irrevocabilem fecerunt dicti G .


et A . ,


Conventum est autem et conditum inter ipsos quod dicti G .


et ejus uxor , dictas duas pecias terre usque ad ipsorum obitum tenebunt , ita quod dicti fratres terras illas excolent ad medietatem et medietatem fructuum earumdem percipient et aliam medietatem qui crescent fructuum in illis terris integraliter ad domicilium ipsorum G .


et ejus uxoris , quamdiu simul vixerint , ad proprias vecturas suas , annis singulis portare apud Moslaines tenebuntur et terras illas fumare antequam bladum in terris illis seminetur , altero vero ipsorum de medio sublato , dicti fratres a solutione portionis prioris decedentis , videlicet a quarta parte dictorum fructuum extunc quitti remanebunt et immunes et post obitum utriusque ipsorum dicte due pecie terre , nomine predicte ecclesie , ad fratres predictos libere et absolute , tanquam sue devenient .


In cujus rei testimonium presentes litteras sigillo curie Belvacensis fecimus communiri .


| Ego Petrus de Lys , miles , omnibus presentes litteras inspecturis notum facio quod cum Theobaldus de le Boce , filius quondam domini Renaudi , militis , et Sedilia , ejus uxor , pignori obligassent fratribus milicie Templi totam partem decime sue dominicatuum suarum totius decime bladi et vini sui de Noientel , pro sexties viginti et decem libris parisis , prout in litteris meis super hoc confectis continetur , ipsi postmodum in presentia mea constituti recognoverunt se mutuo accepisse a predictis fratribus decem libras parisis pro necessitate sua , super eandem decimam , quas promiserunt se reddere dictis fratribus cum sexties viginti et decem libris prenominalis .


Et ut hoc ratum et firmum permaneat , ad petitionem dictorum Theobaldi et Sedilie , presentes litteras sigilli mei appensione roboravi .


| Magister Th . ,


canonicus et officialis Ambianensis , universis presentes litteras inspecturis , salutem in Domino .


Noverit universitas vestra quod Petrus Grimous et Johanna , ejus uxor , recognoverunt in jure coram nobis se hereditarie vendidisse fratribus milicie Templi commorantibus apud Somereus pro triginta et sex libris parisis sibi persolutis , decem et octo minas bladi , ad mensuram de Somereus , quas dicti Petrus et Johanna , ejus uxor , nomine annui redditus singulis annis percipiebant in grangia dictorum fratrum sita apud Somereus .


Predicta vero Johanna , que in predictis decem et octo minis bladi venditis dotalicium dicebat se habere , coram nobis recognoscens et juramento firmans quod huic venditioni spontanea , non coacta , benignum prebebat assensum et quod a predicto Petro , marito suo , sufficiens et sibi gratum receperat excambium , videlicet viginti minas seminature terre site in territorio de Dargies , ad Quercum , juxta terram Radulfi Cosete , dictum dotalicium ad opus dictorum fratrum in manu nostra spontanee resignavit , promittentes , juramento corporali prestito , tam dictus Petrus quam dicta Johanna , uxor ejus , quod contra hujusmodi venditionis non venirent , nec dictos fratres aut aliquem ex parte ipsorum super ea per se vel per alium , nomine dotalicii , sive quocumque aliquo alio nomine molestarent , nec molestari procurarent .


Nos vero de dicto dotalicio in manu nostra resignato prout dictum est , fratrem Danielem , ad opus fratrum , investivimus predictorum .


In cujus rei testimonium presentes litteras sigillo curie Ambianensis fecimus roborari .


| Ego Walterus , dictus abbas Sancti Luciani Belvacensis et totus ejusdem loci conventus , tam presentibus quam futuris significamus quod ad petitionem domini Roberti de Milliaco , qui erat amicus ecclesie nostre , concessimus templariis vineam Rogeri de Sancto Luciano perpetuo possidendam , salvo et integro jure ecclesie nostre .


| Omnibus presentes litteras inspecturis , officialis Belvacensis , salutem in Domino .


Noverint universi quod constitutus coram nobis , Philippus de Bosco , de Linvilier , recognovit et concessit se contulisse in puram et perpetuam elemosinam fratribus milicie Templi totam campipartem quam idem Philippus habebat , ut dicebat , in uno modio terre sementis site in territorio de Cobroy , cum omni jure quod in dicta campiparte habebat , nichil justicie vel domini retinens in ea .


Preterea dictus Philippus dedit et concessit coram nobis fratribus memoratis , in elemosinam , quindecim denarios census annui , quos dicti fratres eidem Philippo debebant , super duas pecias terre site juxta Artoslaines Thelonearii .


Et Matildis , uxor ipsius Philippi , dictam donationem voluit et concessit coram nobis et quicquid dotis vel cujuscumque juris tam in dicta campiparte quam in dictis quindecim denariis habebat , dictis fratribus imperpetuum quitavit et in manu nostra resignavit .


Et tam ipse Philippus , quam dicta M . ,


ejus uxor , fidem prestiterunt coram nobis corporalem quod contra dictam elemosinam de cetero non venient et quod dictos fratres super hoc nullatenus molestabunt ratione cujuscumque juris , vel facient molestari et dicti fratres supradictis Philippo et M . ,


Ego Theodoricus , Dei gratia Ambianensis episcopus , tam presentibus quam futuris imperpetuum .


Noverint igitur universi , tam presentes quam futuri , quod Balduinus de Sancto Claro et Robertus , nepos ejus , dederunt militibus de Templo dimidiam partem decime quam habebant in territoria de Sonmerues et etiam dimidiam partem altaris , et hoc , concessione uxoris sue Agnetis et Baldevini , filii sui .


Amelius vero vicecomes octavam partem decime quam in eodem territorio habebat , prodictis militibus donavit .


Enguerranus de Betencort fratribus Templi illam partem quam in eadem villa habebat dedit .


Et hoc concessit illius uxor et Thomas , ejus filius .


Et isti omnes pariter , cum Hugone , filio Rabelli , qui particeps illorum erat , dederunt Xristi militibus , de communi territorio ejusdem ville plene ad opus quatuor carrucarum .


Que terra adjacet inter vallem de Septem Modiis , et nemus de Centum Puteis , sicut Galterus , abbas de Selincort , ipsam terram in conspectu ipsorum benefactorum divisit .


Necnon et nemus quod in ipsa terra erat , in pace fratribus de Templo relictum est .


Largiti sunt etiam eis trecentas mansiones et hoc concesserunt Xristi militibus , ut de nemore quod vocatur Bruel ad omnem proprie domus necessitatem , id est ad comburendum et hospilandum , sine contradictione acciperent .


Preterea concessum est ut nullus hospitem aliquem in parrochia ejusdem ville habere poterit , nisi milites Xristi .


Hec omnia per manum nostram fratribus Templi in perpetuam elemosinam possidenda collata sunt , annuenlibus domino Girardo de Pinconio , Johanne et Homundo de Conteio , assensu etiam comitis Radulphi , de cujus feodo ista pendebant .


Signum Radulphi decani .


S .


abbatis Sancti Martini de Gemellis .


abbatis de Gardo .


Bernardi de Morolio .


Hugonis de Centum Puteis et Guidonis , filii ejus .


Hosmundi de Milii .


Bernardi , filii Assonis .


Gilonis de Senz .


Arnulfi de Alliaco .


Ego , Simon cancellarius , subscripsi et collegi .


Datum per manum Roberti notarii , anno Domini Mº Cº quinquagesimo .


| Philippus , Dei gratia episcopus Belvacensis , omnibus ad quos presentes littere pervenerint in Domino salutem .


Omnibus notum facimus quod quedam controversia erat inter viros religiosos fratres militie Templi et dominum Berneirium de Fouqueroles , canonicum Belvacensem , super fructus annualium prebende de Monchi , que in hunc modum terminata est : quod nos fecimus voluntatem nostram de fructibus prebende ex parte Templariorum , Domino Bernero non contradicente .


| Notum sit omnibus , tam futuris quam presentibus , quod Sagalo de Milliaco , pro amore Dei , fratribus Templi , Johanne le Bougre custodiente Soumereus , quamdam masuram omnino liberam , apud Odeur dedit et tali pacto quod hospes omnino liber maneret , excepto hoc quod , si ipse Sagalo molendinum in villa faceret , predictus hospes ad illum iret et si etiam in molendino aliquem , sive militem , sive alium molentem inveniret , post ipsum proximum locum optineret et de tribus minis unum barillum dabit et quamdiu molendinarius non erit , ibit molere quocunque voluerit .


Licet etiam hospiti furnum facere , ita quod nemo ibi coquat , nisi ipse ante Johannem le Bougre dispositus esset .


Interfuit testis Hugo de Sancto Bricio et ejus filius Sagalo , et Radulfus , prepositus Miliaci et Balduinus de Sancto Claro , Radulfus de foliolo , Petrus Siccus , Bernardus Carnifex de Moncels , Girardus de Sancto Audomaro , Robertus de Querceto , Petrus de Croci , et Gilebertus , prior Sancte Marie de Milliaco .


Belvacensis electi , omnibus présentes litteras inspecturis , in Domino salutem .


Noverint universi quod cum Basilia de Odorio , relicta Wauberti , impeteret Laurentium de Odorio , hominem Templariorum , coram nobis , super quadam domo sita apud Odorium Castellum , ante monasterium , quam ipsa B .


dicebat ad se pertinere jure dotalicii , tandem , de bonorum virorum consilio , ipsa B , in presentia nostra , predictam domum dicto Laurentio et Templariis omnino quitavit et si quidem juris sive dotis causa , sive alia in illa domo habebat , non vi compulsa , ut coram nobis recognovit , sed spontanea voluntate in manu nostra resignavit et fidem dedit corporalem quod de cetero per se vel per alium , sive contra Templarios , sive contra dictum Laurentium et ejus heredes nichil in domo predicta reclamabit , nec aliquid faciet reclamari ratione cujuscumque juris .


In cujus rei robur et testimonium presentes litteras sigillo curie Belvacensis fecimus roborari .


| Ego Guido , filius Guidonis , quondam buticularii Silvanectensis , notum facio omnibus presentes litteras inspecturis quod cum dominus Odo de Chauferiaco , pro utilitate anime sue et pro animabus omnium parentum et predecessorum suorum , dedit in puram et perpetuam elemosinam fratribus milicie Templi quinque solidos censuales parisiensis monete , apud Chaufferiacum annuatim percipiendos super masura Buttorelli omnemque justiciam quam in predicta masura dictus Odo habere dinoscitur , ego , de cujus feodo movet dicta masura , elemosinam antedictam ad petitionem dicti Odonis ratam habui et concessi .


« Gaufridus , decanus , et universum Carnotensis ecclesie Capitulum omnibus ad quos littere iste pervenerint , in Domino salutem . . .


Hii sunt testes : Gaufridus , decanus ; Guillelmus , succentor ; Robertus , archidiaconus ; Bartholomeus , archidiaconus ; Gauterius , archidiaconus ; Petrus , archidiaconus ; Gilo , archidiaconus ; Goslenus , archidiaconus ; Ugo , prepositus ; Hugo , prepositus ; Raherius , prepositus ; Gauterius , capicerius ; Guillelmus , presbyter ; magister Auduinus , diaconus ; Aucherius , diaconus ; Johannes , diaconus ; Bernardus , diaconus ; Henricus de Berou , subdiaconus ; Ugo de Moneta ; Hugo de Galardone ; Crispinus Episcopi ; Symon Decani ; Milo de Belsia ; Radulphus de Bellovidere ; Gauterius de Boleto ; Adam de Monte-Mirabili ; Milo de Mestenon ; Adam Mareschal ; Gauchelinus ; Hugo Foalia ; Robertus Decani ; Gervasius de Cantuaria ; Johannes de Frescot ; Guillelmus Foalia , et fere omnes . »


« Gaufridus , Carnotensis ecclesie decanus , et universitas Capituli omnibus ad quos littere iste pervenerint , in Domino salutem .


Quum , intereuntibus singulis , humane actiones cito traduntur oblivioni nisi litteris annotate memorie commendentur , litteris nostris annotare curavimus quod Ansoldus Tracorteis venit in capitulum nostrum , postulans a nobis sibi dari ad censum duos agripennos et dimidium terre apud Rachinetum , que de jure ecclesie nostre esse cognoscitur ; que terra partim sacionalis erat , partim vineis consita ; quam terram Godefridus , noster quondam concanonicus , ex dono Capituli tenuerat .


Nos vero , habito consilio , ex communi assensu fratrum , terram illam predicto Ansoldo dedimus ad censum , et jure hereditario possidendam concessimus , eo tenore quod predictus Ansoldus et quicumque post eum terram illam tenuerit , xxx solidos ecclesie nostre , in festo sancti Remigii , annuatim reddere teneatur .


Nummi autem hujus censive distribuentur canonicis qui anniversario episcopi Teoderici intererunt .


« Urbanus episcopus , servus servorum Dei , venerabili fratri Raginaldo episcopo , et dilectis filiis decano et Capitulo Carnotensi , salutem et aposto licam benedictionem .


Datum Verone , xii kalendas martii . »


« Urbanus episcopus , servus servorum Dei , dilectis filiis decano et Capitulo Carnotensi , salutem et apostolicam benedictionem .


Datum Verone , x kalendas augusti . »


« Raginaldus , Dei gracia , Carnotensis episcopus , omnibus ad quos littere iste pervenerint , salutem in Domino .


Hujus igitur rationis intuitu , presenti scripto fecimus annotari quod Avegotus de Sancto-Prisco , miles , ut ipse et antecessores sui animabus suis requiem invenirent , donavit ecclesie Carnotensi omnes decimas quas habebat apud Luceium , tam minutas quam magnas , perpetuo possidendas , ita quod ecclesia reddet ei vel cui post obitum suum assignaverit , in festo sancti Remigii , apud Carnotum , pro omnibus serviciis , x solidos annuatim .


Nos autem , ad cujus feodum decime pertinebant , et Gaufridus de Lucco-Plantato , qui eas a nobis tenebat , et a quo idem Avesgotus ipsas possidebat , hanc donationem decimarum ecclesie Carnotensi factam concessimus et ratam habuimus , ita quod si prefatus Avegotus vel heredes ejus adversum nos vel memoratum Gaufridum aliquid commiserint de feodo nostro , nichil super feodum , preter illos x so lidos quos ecclesia solvere tenetur , Avegoto poterimus saisire .


Hoc in capitulo Carnotensi , nobis astantibus et laudantibus , concesserunt Hamelina , uxor prefati Avegoti , et Garinus , frater ejus , et Juliana , uxor ejus , et Avegotus , filius Garini .


Ceterum post cetera duximus adnotare quod altera pars decimarum predictarum cedet ad sanctissime recordationis Petri , predecessoris nostri , quondam Carnotensis episcopi , altera vero ad Roberti de Blavia , Carnotensis canonici , anniversaria facienda .


« Gaufridus , decanus , et universitas Capituli Carnotensis , et Robertus , comes Drocensis , omnibus ad quos littere iste pervenerint , in Domino salutem .


Noverint universi , tam presentes quam futuri , quod inter nos et comitem Robertum , super mansione de Firmecort , cum adjacentibus sibi officinis , de communi assensu limitata , et terra quadam que est inter fossata de Firmecort et Mosterellium , que omnia et pater ejus et iste injuste occupaverat , amodo a nobis tenebit , cum pratis ejusdem ville ad decaniam pertinentibus , in hunc modum pacis convenimus .


Predictus siquidem comes , pro pace et amore ecclesie Carnotensis , et ad recognitionem predictorum que omnia a nobis tenet , nichil amplius de nostris occupaturus , annuatim , in festo sancti Remigii , quinquaginta solidos drocensis monete , in prepositura sua , nobis assignavit aut procuratori nostro libere persolvendos ; et tam presens prepositus quam quicumque et quotiens ei in prepositura successe rint fidelitatem nobis faciet de predictis denariis , prefixo termino persolvendis .


Nos autem , requisiti ab eodem comite , ei concessimus ut in predicta terra que est inter fossata Firmecurie et Mosterellium capellam edificet : prior autem qui pro tempore eidem capelle prefuerit , de justiciis nostris fideliter observandis nobis fidelitatem faciet .


Actum est hoc Carnoti , in capitulo ecclesie Carnotensis , anno gratie MºCºLXXXºVIIº , pridie nonas februarii ; Quod ut ratum et firmum inviolabiliter in posterum observetur , presentem paginam sigillorum nostrorum munimine precepimus roborari . »


« Ego Theobaldus , Blesensis comes , Francie senescallus , notum facio omnibus , tam presentibus quam futuris , quod cum contentio verteretur inter Petrum Biselli et Galterum de Boe , capicerium Carnotensem , super venditione cujusdam feodi sui quem fecerat Philippus de Buri pro dicto capicerio in villa que dicitur Sanctus-Laurentius-de-Nemore , compositio facta est in hunc modum : quod Petrus Bisselli feodum illum quitavit capicerio predicto , c inde acceptis solidis andegavensibus .


Hanc compositionem lauda vit et concessit Johanna , uxor predicti Petri , et filii eorumdem : Hugo , Tristannus , Garnerus , Gaufridus , et filie : Aanor , Isaut , Aalis et Gobilla .


Hoc autem fuit coram nunciis meis ad hoc missis : Arnulfus Corbel ; Raginaldus de Pruvino ; magister Hildricus ; Petrus , capellanus Sodobrii ; magister Radulphus de Mauritania ; Willelmus , ejusdem clericus ; Bartholomeus , nepos capicerii ; Raginaldus de Avazaio ; Gradulfus Lialdi ; Raginaldus Raterii , qui nummos receperunt .


Ipse etiam Petrus Biselli affidavit mihi , in manu mea propria , se fideliter compositionem istam servaturum , in ecclesia Beati-Karilelfi , his astantibus : Lamberto Sacco , Gaufrido de Bero , Hugone de Rulliaco , Harduino de Monticiis .


Quod ut ratum sit et firmum , litteris meis commendavi .


Actum Castriduni , anno incarnati Verbi MºCºLXXXºVIIIº .


« Regnante domino Jhesu-Christo in perpetuum , anno incarnationis ejus post mille XIIII , indictione xv , et Roberti regis Francorum anno xxvi .


Ego Ricardus , marchio Normannie , sollicite pro captu meo retractans quanto me Deus honore et potentia post antecessores meos sua gracia sublimaverit , anime mee valde necessarium judicavi ut quadam honorum meorum parte , quia de toto filiorum necnon et affinium meorum causa prohibebat , ecclesie Dei facultates augerem , certus quia sic facientem celestia manent .


Notum igitur esse volo omnibus christianis , tam presentibus quam futuris , qualiter ecclesiam sancte Dei genitricis Carnotensem esse non tulerim mee largitatis expertem , tum opitulandi gratia quam apud Deum pre omnibus habet , tum injurie causa non modice quam in vicinia ejus graviter exercueram , quatinus , aliquantula satisfactione placata , pro animabus nostris vel parentum nostrorum , ut vere piissima est , intercedere dignetur .


Dono itaque , pari voto et communi favore filiorum necnon et affinium meorum , et de jure meo in propriam ditionem Dei , cujus omnia sunt , et Sancte Marie Carnotensis perpetualiter habenda transfundimus donatione directa , videlicet , in Ebroacensi comitatu , Ebrardivillam totam , cum ecclesia et decimam venationis de silva que dicitur Bortis , et , in eodem pago , ecclesiam solam de Hauvilla , et , in Lisvino , ecclesiam solam de Bona-Villa , et , in eodem territorio , Angliscam-Villam totam cum ecclesia , et Runtiam-Villam totam cum ecclesia , et ecclesiam de Sancto-Juliano cum duobus membris appendentibus .


Hec itaque dona , pro qualitate peccatorum nostrorum modica , pro excellentia vero sancte Marie fere nulla , predicte ecclesie , confisi de immensa Dei bonitate et ejusdem matris sue clementia , desiderantissime tradimus , omni consuetudine nostra vel inquietatione penitus dimissa , ut piis ejus meritis adoptemur sempiterne hereditati .


Quatinus autem hec donatio perpetua sit stabilitate subnixa , litterarum exinde noticiam scribere mandavi , scriptum vero signo crucis et mei nominis roboravi , filiorum quoque et affinium , necnon et eorum quorum intererat manibus corroboravi simul et omnibus insigniri precepi .


Datum xi kalendas octobris , regnante Roberto rege feliciter , Actum Rothomagi . »


« Raginaldus , Dei gracia , Carnotensis episcopus , omnibus ad quos littere iste pervenerint , in Domino salutem .


Noverint universi quod Gislebertus de Tardeis , causa crucis assumpte propter Deum , décimam suam de Andevilla et decimam de Serneliis et decimam de Baroureto et terram suam apud Amilletum sitam et triginta quatuor solidos census quos habebat apud Mesniz , de assensu et voluntate matris sue , cognato suo karissimo Gisleberto , Carnotensi camerario , ab instanti festo sancti Johannis in quinque annos , pro octoginta libris andegavinorum , pignori obligavit , excepto dimidio modio annone de predicta terra Amilleti , quem Henrico et ejus uxori dedit et , annuatim percipiendum concessit .


Sciendum tamen est quod , singulis annis , pretaxati summa debiti , pro fructibus perceptis in censu et in terra Amilleti , de sexaginta solidis diminuetur .


Si vero infra terminum prescriptum Gislebertum de Tardeis viam carnis ingredi contigerit , decimam de Serneliis Gisleberto camerario , cognato suo , in elemosynam dedit et perpetuo concessit , et ejus nepotibus , Garino scilicet et Willelmo de Fontanis , si idem camerarius interim decesserit ; hac quidem conditione ut anniversarius dies obitus sui et ipsius Gisleberti , camerarii , post decessum suum , in ecclesia Carnotensi annuatim celebretur .


Verum si predictus camerarius infra terminum prestitum humanis exemptus fuerit , quod absit , nepotes ejus , Garinus et Willelmus de Fontanis , decimas predictas et terram Amilleti et censum de Mesniz libere possidebunt , donec reliquum debiti eis in integrum persolvatur , hoc annexo quod , pro fructuum perceptione , tam in terra Amilleti quam in censiva de Mesniz , summa debiti de sexaginta solidis annuatim relaxetur .


Expleto autem quinquennio , si Gislebertum de Tardeis ad propria , auctore Domino , reverti contigerit , decimas predictas et terram et censum poterit redimere et ea libere possidere .


Si vero ea vel non poterit redimere , vel noluerit , Gislebertus , camerarius , vel ejus nepotes , si ipse interim de medio tolleretur , decimas et terram et censum pacifice possidebunt , donec residuum debiti in integrum receperint .


Ceterum , si idem Gislebertus de Tardeis , completo quinquennio , decimas et terram et censum redimere nequiverit , et viam carnis ingressus fuerit , camerarius , vel ejus nepotes , si ipse decesserit , decimas et alia possidebunt donec a propinquiore generis Gisleberti de Tardeis redimantur , excepta decima de Serneliis , quam idem in elemosinam dedit ut dies anniversarius obitus sui et camerarii Carnotensis , Gisleberti , in ecclesia Carnotensi , annuatim , celebretur .


Quod ut ratum et firmum permaneat , tam scripto quam sigillo nostro fecimus communiri , sub testimonio Hugonis , abbatis Sancti-Andree ; Crispini Drocensis ; Radulfi de Bellovidere ; Avesgoti de Sancto-Prisco ; Willelmi , militis de Fontanis .


« Noverint universi ad quos littere iste pervenerint quod nemus de Autou commune est et omnis pastura nemoris , pro media portione , Comitis Perticensis et Capituli ecclesie Carnotensis , sed vetitum prefati nemoris et custodia ad Comitem spectant .


Preterea canonici ejusdem ecclesie , sine assensu Comitis , in jamdicto nemore ad usum suum nichil capere poterunt , preterquam ad fabricam ecclesie Carnotensis et ad usum duarum granchiarum , videlicet de Grandi-Husso et de Gardeis , ita quod tantumdem de nemore Comes capere poterit .


Quantum autem ad pasturam vetitum nemoris Comes , intuitu elemosine , dimittit , ita quod in jamdicto nemore medietatem proventuum pasture Capitulum percipiet , eo tenore quod in ecclesia Carnotensi singulis annis celebrabuntur duo anniversaria , videlicet Mathildis , uxoris sue , scilicet iiii nonas januarii , et Amice , comitisse , matris ejusdem comitis , in octabis Epyphanie .


« Raginaldus , Dei gracia , Carnotensis episcopus , omnibus ad quos littere iste pervenerint , salutem in Domino .


Cum in voto haberemus et summo desiderio Carnotensi ecclesie , que nos , licet indignos et insufficientes tanto honori , ad sui regimen evocavit , redditus providere , de quibus nostrum posset anniversarium sollempniter celebrari , via Iherosolimitana et temporis angustia nostrum propositum impedivit .


Verum quod ad presens possumus , illud tantillulum eidem ecclesie boni concedimus quod habemus in manibus et donamus Capitulo perpetuo possidendum ; capellam etenim Sanctorum Sergii et Bachi , in curia domorum episcoporum sitam , in ea libertate et immunitate qua eam possidebamus , concedimus Capitulo Carnotensi , jure plenario possidendam , perpetuo gracias eis uberes exsolventes , quod firmiter promiserunt , se propter hoc patris mei et matris et comitis Henrici et nostrum , cum decesserimus , anniversaria , annis singulis , cele braturos .


Noverit universitas vestra nos fraternitati clericorum Beate-Marie , zelo Dei , et ut bonorum fraternitatis ejusdem participes essemus , decem solidos , in perpetuum , singulis annis , contulisse , et , in festo sancti Remigii , fraternitatis officialibus , in villa que vulgo dicitur Marchesseth , tradendos constituisse .


« Johannes de Friesia , miles , omnibus ad quos littere iste pervenerint , salutem .


Noverint universi presentis scripti paginam inspecturi , quod ego , pro salute anime mee et parentum meorum , totam viariam quam in terra ecclesie Beate-Marie Carnotensis habebam , eidem ecclesie liberam et quietam concessi in perpetuum et donavi , Garino , fratre meo , concedente hoc et volente , et Ivone , domino Curveville , de cujus feodo erat , per litteras suas assensum prebente .


« Raginaldus , Dei gratia , Carnotensis episcopus , omnibus ad quos littere iste pervenerint , salutem in Domino .


Noverit universitas vestra quod cum carissimus avunculus noster Willelmus , tunc Senonensis , nunc Remensis archiepiscopus , tituli sancte Sabine cardinalis , apostolice sedis legatus , curam gereret ecclesie Carnotensis , contulit Capitulo Carnotensi justiciam quatuor prepositurarum que in eadem erant ecclesia , videlicet de Nongento , de Fontaneto , et de Amiliaco et de Belsia ; cum vero Dominus nos ad pretaxate ecclesie regimen evocasset , super justiciis predictarum prepositurarum Capitulo movimus questionem , que tamen , intervenientibus viris prudentibus et honestis , in presentia etiam venerabilis patris nostri magistri Melioris , Sanctorum Johannis et Pauli presbiteri cardinalis , tunc apostolice sedis legati , sopita est in hunc modum : quod inherentes vestigiis predicti domini Remensis , donationem justiciarum predicto collatam Capitulo approbavimus , in ea integritate qua eam predictus contulerat archiepiscopus ipsam confirmantes ; et ut predicta ecclesia de manu nostra se aliquid gauderet beneficii recepisse , concessimus , ut quatuor prepositurarum redditus , salvo jure nunc eas possidentium , integre commodo canonicorum accrescerent , et tunc , pleno jure , quatuor prepositurarum redditus , cum justiciis , ad Capitulum devolverentur .


Capitulum vero , in recompensationem collati sibi beneficii , ne Carnotensis ecclesia debito dignitatum numero fraudaretur , concessit nobis ut de quatuor precariis que in eadem habemus ecclesia , videlicet de Normannia , de Masengeio , de Auversio et de Ungreio , quandocumque et quomodocumque eas vacare contigerit , faciemus preposituras , et easdem , sicut et preposituras , canonicis Carnotensibus libere cum justiciis conferamus , salvis redditibus matutinis et anniversariis deputatis , et nemoribus , salvo etiam jure Gosleni de Horreivilla in precariis quod habebat in preposituris , ita quod , si aliquam prepositurarum vacare contingeret , nichil in ea posset reclamare .


Si autem alteram partium precarie de Normannia vacare contingeret , et ea alicui , nomine prepositure , conferretur , reliqua pars , quandocumque ipsa vacaret , ad eandem personam ipso jure devolveretur , salvo jure Symonis de Bero de medietate precarie de Normannia integro et illeso .


Actum publice in capitulo Carnotensi , anno gracie MºCº nonagesimo tercio , mense octobri . »


« Michael , Dei gratia , Senonensis archiepiscopus , et Manasses , ejus ecclesie archidiaconus , omnibus ad quos littere presentes pervenerint , in Domino salutem .


Notum fieri volumus quod cum controversia inter dilectos filios Capitulum Carnotense et Adeliciam , nobilem comitissam Blesensem , verteretur super libertatibus , consuetudinibus Carnotensis ecclesie de servientibus recipiendis et tuendis , et super quibusdam eorumdem canonicorum servientibus ad eorum servicium domesticum juxta easdem consuetudines sub ecclesie tuitione receptis , et super compromissione a partibus facta in excellentem dominam nostram Adelam , Francorum Reginam , et venerabilem patrem Willelmum , Remensem archiepiscopum , ad nos emanavit mandatum apostolicum sub hac forma : Nos igitur , juxta tenorem rescripti apostolici , partes ad nostram presentiam convocavimus auditisque allegationibus et attestationibus hinc inde productis et diligenter discussis , tandem , prudentum virorum et juris peritorum freti consilio , negocium ipsum ad sententiam diffinitivam in hunc modum produximus .


Siquidem compromissum factum in dominam Reginam et dominum Remensem et arbitrium ab eisdem prolatum prorsus irritum duximus et cassum , tum quia in arbitrio nulla fuerat pena constituta , tum quia nobis liquido constitit arbitrium contra formam compromissi fuisse promulgatum .


Libertates et consuetudines de legitimorum virorum testimonio comprobatas et infra subnotatas adjudicavimus ecclesie Carnotensi , decernentes ut canonicis ejusdem ecclesie libere liceat burgenses Carnotenses qui ad eorum domesticum servicium transierunt , preter servos principis Carnotensis , recipere et tueri , eadem libertate et immunitate cum ipsis canonicis gaudentes , una cum rebus et familiis suis , relicta tamen omni negociatione et usura , hoc excepto quod , in tempore messis , annonam , et , tempore vindemiarum , vinum , pro voluntate sua , emere possunt et vendere , sicut et canonici , et de velleribus ovium suarum pannos facere et eos sine consuetudine laicali vendere , ad quorum perfectionem si quid defuerit et aliunde fuerit comparatum eis , sine solutione telonei , id facere licebit .


Actum Senonis publice , anno ab incarnatione Domini MºCº nonagesimo quarto , pridie kalendas martii . »


« Celestinus episcopus , servus servorum Dei , dilectis filiis Decano et Capitulo Carnotensi , salutem et apostolicam benedictionem .


Datum Laterani , iiii nonas junii , pontificatus nostri anno quinto . »


Ex parte vestra nostris est auribus intimatum quod venerabilis frater noster episcopus Carnotensis , de antiqua et approbata consuetudine ecclesie vestre , vobis juramento tenetur astrictus ad antiquas et rationabiles et precipue privilegiatas ejusdem ecclesie consuetudines fideliter observandas .


Quocirca vobis presenti pagina duximus indulgendum ut servos et ancillas ecclesie vestre qui , contra ipsius ecclesie dominium , communiam , seu conspirationem , aut rebellionem quamlibet aliam machinantur , vobis liceat auctoritate apostolica , appellatione remota , canonica districtione compellere ad debitum servitium eidem ecclesie Carnotensi plenarie exhibendum in omnibus et honorem , ut ; a vinculo quo forte super hoc tenentur astricti , eosdem possitis absolvere , auctoritatem vobis nichilominus concedentes .


Volumus preterea et auctoritate presentium vobis tribuimus facultatem ut communiam Stampensem et omnes alios qui servos et ancillas supradictos a dominio ecclesie vestre in detrimentum ipsius recedere violenter compellunt , nisi commoniti resipiscere voluerint , ecclesiastica severitate , appellatione postposita , compescatis .


Datum Laterani , xiii kalendas julii , pontificatus nostri anno quinto . »


« Celestinus episcopus , servus servorum Dei , venerabili fratri archiepiscopo et dilecto filio archidiacono Senonensi , salutem et apostolicam benedictionem .


Cum dilectis filiis Decano et Capitulo Carnotensis ecclesie , sentencia que super consuetudinibus et libertatibus ipsius ecclesie , de burgensibus Carnoti ad eorumdem canonicorum servicium recipiendis et defendendis , a nobis legitime lata fuerat , et antique et rationabiles consuetudines ejusdem ecclesie , ad quas observandas venerabilis frater noster Carnotensis episcopus juramento tenetur , approbata ipsius juramenti forma , a nobis fuerint plenius confirmate , et eisdem ab apostolica sede benigne fuerit indultum ut nulli liceat contra privilegia ipsius ecclesie , nisi super hoc speciale habuerit apostolice sedis mandatum , aliqua temeritate venire , libera ipsis facultate concessa servos et ancillas suas , qui contra eos , occasione communie vel cujuscumque rebellionis , venire presumpserint , ad servicium proprium revocandi , ac compositione que inter ipsos episcopum et Capitulum ecclesie Carnotensis , super precariis de Normannia , de Masengeio , de Ungreio , et de Alversio et super preposituris de Nongento , de Fontaneto , de Amilliaco et de Belsia amicabiliter intervenerat et fuerat redacta in scriptis , auctoritatis apostolice munimine confirmata , et eisdem indulto ne , sub seculari judice , nisi in causa possessionum que seculariter possidentur , vel cum reus exceptiones suas contra eos sub eis coram quibus convenitur legitime voluerit comprobare , ipsi vel eorum aliquis respondere cogatur ; ad instantiam dilecti filii nostri Radulfi , Carnotensis canonici , qui in promovendis negociis ecclesie sue oportune et importune non destitit laborare , ne que a nobis ipsis indulta sunt vel nostrarum litterarum munimine roborata , temeritate cujuslibet , in irritum valeant revocari , per vestre discrecionis studium , ipsi ecclesie voluimus paterna sollicitudine precavere ; ideoque discretioni vestre , per apostolica scripta , mandamus quatinus , que premissa sunt facientes auctoritate nostra irrevocabiliter observari , contradictores , si qui forsitan apparuerint , nisi ad admonitionem vestram a sua nequitia duxerint desistendum , ecclesiastica districtione , appellatione postposita , feriatis et faciatis , donec resipuerint , ab omnibus arctius evitari , nullis litteris obstantibus harum tenore facito , si que apparuerint a sede apostolica impetrate .


Eapropter , dilecti in Domino filii , vestris justis postulationibus apostolicum impendentes assensum , presenti pagina districtius inhibemus ne quis jura archidiaconatuum ecclesie vestre minuere vel perturbare presumat , aut decanatus sive ecclesias ad ipsorum archidiaconorum institutionem vel presentationem spectantes , archidiaconis qui pro tempore fuerint suum non impercientibus assensum , concedere , vel donare , vel alias alienare , vel ecclesias ipsas , vel earum presentationem , cujuscumque persone gracia vel ecclesie , sine assensu Capituli Carnotensis , attemptet .


Datum Laterani , xii kalendas julii , pontificatus nostri anno quinto . »


« Raginaldus , Dei gracia , Carnotensis episcopus , Gaufridus , decanus , et universitas Capituli Carnotensis , et Henricus , Carnotensis archidiaconus , omnibus ad quos presentes littere pervenerint , in Domino salutem .


Notum esse volumus universis , presentem paginam inspecturis , contentionem motam fuisse inter Hugonem de Folieto , fratrem et concanonicum nostrum , qui precariam de Girodeto , nomine ecclesie Carnotensis , possidet , et Johannem , presbyterum de Cronis , super medietate oblationum et candelarum , que , in festo sancti Stephani , in augusto , in capella de Girodeto consueverunt offerri .


Dicebat enim predictus Hugo tam candelarum quam omnium oblationum , in predicto festo oblatarum , ad jus ecclesie Carnotensis et ipsum , nomine ipsius ecclesie , medietatem pertinere .


Presbyter autem instanter asserebat in contrarium , dicens quod Ernaldus de Folieto predictorum reddituum medietatem predecessoribus ipsius presbyteri violenter abstulerat .


Post multam igitur verborum altercacionem , de assensu utriusque partis , inter ipsos transactum est in hunc modum : ecclesia Carnotensis , vel aliquis nomine ipsius , in oblationibus vel aliis proventibus predicte capelle de cetero nil juris habebit , sed in integrum universi proventus predicti et oblationes ad presbyterum de Cronis qui pro tempore erit pertinebunt .


Si autem , die qua celebrabit dictus presbyter , ut dictum est , apud capellam , aliqua mulierum de Girodeto ad purificationem ad capellam ipsam accedere voluerit , admittetur ; aliis autem diebus eam matricem ecclesiam adire oportebit .


Insuper , panes et omnia parrochialia jura ab hominibus de Girodeto , de cetero , absque contradictione aliqua , apud dictam ecclesiam de Cronis persolventur .


Ut igitur transactio ista rata et inconcussa observetur in futurum , presens scriptum , de communi assensu nostro , ad petitionem predictorum Hugonis et presbyteri de Cronis , fecimus annotari et sigillorum nostrorum impressione muniri .


Actum apud Josaphat , in domo episcopi , anno gracie MºCº nonagesimo quinto , mense augusto . »


« In nomine sancte et individue Trinitatis , Patris videlicet , et Filii et Spiritus Sancti , ego Heinricus , Francorum rex , Dei gratia .


Et hoc mihi aliquantisper cogitanti , ad memoriam rediit canonicorum Carnotensis ecclesie , quam sepius inculcaverant , petitio , per quam , a diversis exhibitionibus et exactione illa que vulgari nomine vicaria vocatur , illum fiscum cui Uni-Gradus vocabulum est liberum et quietum deinceps esse concederem .


Actum publice Parisius , anno Verbi incarnati M mo XLVIII vo , indictione i , regnante Haenrico rege xviii anno , xv kalendas maii .


« Noverint universi , presentes pariter et futuri , quod ego , Manasserius Malus-Vicinus , pietatis intuitu , pro remedio etiam anime mee et parentum meorum , dedit et perpetuo concessi ecclesie Beate-Marie Carnotensis , ad opus ipsius ecclesie , sexaginta solidos monete parisiensis , percipiendos apud Meduntam , in redditibus meis , singulis annis , mediante aprili .


Cum vero opus et edificationem ipsius ecclesie per Dei graciam consummari contigerit , ipsa ecclesia nummos prefatos perpetuo habebit .


Quod ut ratum firmumque permaneat , presens scriptum sigilli mei impressione in testimonium feci roborari .


Actum sollenniter Carnoti et datum super altare gloriose Virginis , anno gracie MºCº nonagesimo quinto , vº nonas octobris , astantibus ibidem multis , videlicet Raginaldo , venerabili episcopo Carnotensi ; Gaufrido , decano ; Crispino , cantore ; Willelmo , subdecano ; Gosleno , prepo sito de Auvers ; Symone et Roberto de Berou ; Petro de Richeborch , nepote meo ; Willelmo de Provemont ; Nivardo de Corgent et aliis multis . »


« Milo , comes de Barro et dominus de Puteaco , omnibus ad quos littere iste pervenerint , salutem in Christo salutis auctore .


Notum fieri volumus universis litteras istas inspecturis quod nos dedimus et in servili conditione in eternum habendum concessimus Carnotensi ecclesie Beate-Marie virginis et ejusdem Capitulo unum servorum nostrorum , Galterium de Gillenivilla et heredes ejus , pro pace reformanda inter predictum Capitulum et Hugonem Harenc , inter quos processerat disceptatio .


Hec autem donatio facta est assensu ipsius Galterii in nullo contradicentis .


« G aufridus , decanus , et universum Carnotensis ecclesie Capitulum , omnibus ad quos littere iste pervenerint , salutem in nomine Salvatoris .


Noverint universi , presentes pariter et futuri , quod , cum inter nos et heredes Roberti Godin controversia aliquanto tempore fuisset agitata , super tractu decime cujusdam territorii quod dicitur Latausa , et , occasione hac , dampna gravia jam hinc inde , atque incommoda , discordiam aspirassent , tandem , auctore pacis et amatore Deo consilia inspirante pacifica , concurrente utriusque partis grato assensu , celebrata est compositio in hunc modum , videlicet : quod , in primis , omnibus hinc inde odiis atque rancoribus de cordibus procul pulsis , dampnisque omnino remissis , prefati Roberti heredibus tractum memorate decime concessimus omnino possidendum , una cum jure integro majorie Fontanelle , sicut illam pater et antecessor eorum noscuntur habuisse ; farragines enim omnes , et paleas , et id grani quod ad terram , post minam et paleam , in area remanet , decimas quoque lini et cannabi percipient annuatim .


« Ego Gaufridus , comes Perticensis , notum facio universis presentem paginam inspecturis , quod ego gistum quod habebam in villa canonicorum Beate-Marie Carnotensis que dicitur Grandis-Hussus et ei appendentibus , pro amore Dei et remissione peccatorum meorum , quitavi in perpetuum , concedente uxore mea Mathilde , et filio meo Gaufrido , et fratribus meis Stephano , Rotrodo , Theobaldo , Wuillelmo .


« Actum Carnoti , anno incarnati Verbi MºCº nonagesimo sexto , mense aprili . »


« Raginaldus , divina permissione , Carnotensis ecclesie minister humilis , omnibus Christi fidelibus , tam futuris quam presentibus , ad quos presentes littere pervenerint , salutem in Domino .


Eapropter , precibus et mandato sanctissimi patris Celestini , pape , et precibus venerandi domini Michaelis , Senonensis archiepiscopi , libenti obtemperantes animo , personatum Cantorie Carnotensis , dignitate et nomine eminentem , stipendiis vero exilem , redditibus augmentare curavimus , in jus ejusdem personatus et augmentum perpetuum transfundentes pariter et donantes redditum quem apud abbatiam Sancti-Johannis-de-Valeia annuatim soliti sumus percipere , qui dicitur prebenda de Curvavilla ; ita ut de cetero eumdem redditum libere , quiete et integre percipiat quicumque Precentor Carnotensis extiterit .


Redditus autem iste his constat , scilicet : quatuor modiis et sex sextariis annone , ad precium et valorem annone de Loeno , et duobus modiis avene , duobus quoque modiis vini , pisorumque duobus sextariis , pariter et sexaginta solidis , his tribus terminis , scilicet : in festo sancti Martini hyemalis , in capite Jejuniorum , in Pentecostes , persolvendis .


Quia vero iste redditus , ad presens , nostra donatione a quodam clerico possidetur , quousque ipsum a dicto clerico , per commutationem beneficii competentis vel alio justo modo , liberari et vacare contingat , sepedicto personatui assignamus et statuimus decem libras , in molendinis nostris annonariis de Pongoino , interim capiendas , in Pascha scilicet centum solidos , et in festo sancti Remigii reliquos centum solidos .


Actum est hoc publice et sollempniter in capitulo Carnotensi , presente venerando domino Michaele , Senonensi archiepiscopo , anno gracie MºCºXCºVIIº , mense januario .


« Gaufridus , decanus , et universitas Capituli Carnotensis , universis tenorem presentis pagine quacumque noticia percepturis , salutem in eo qui est salvator et salus universorum .


Noveritis universi quod cum inter venerabilem fratrem nostrum Willelmum , subdecanum ecclesie nostre , et Rogerum , filium Roberti , majoris de Sancto-Mauricio , questio verteretur super procuratione cotidiana quam idem Rogerus , in mensa subdecani Carnotensis , jure sibi hereditario et feodaliter , vendicabat , dicto subdecano prorsus in contrarium asserente , tandem inter predictas partes transactum est et compositum hoc modo : memoratus igitur Wuillelmus , subdecanus , jamdicto Rogerio concessit ut , in quolibet festo duplici ecclesie nostre et quatriduanis processionibus Rogationum , dominica etiam in Ramis Palmarum et dominica proxima ante quadragesimale jejunium sacerdotum , Carnoti , si presens uterque fuerit , feodaliter in mensa subdecani vel etiam in domo sua , ipsius subdecani licentia , vel , si rationabili occasione fuerit detentus , per nuntium suum , transmissam procurationem persone sue tamen perciperet competenter .


Sepedictus vero Rogerus residui temporis procurationem quam exigebat , supradicti subdecani arbitrio et conscientie reddendam , vel non reddendam , absolute reliquit , ita quod si ab ipso subdecano ad ipsius mensam , preter premissos dies , vocaretur , nullum ipsi subdecano vel successori suo posset per hoc prejudicium generari .


Quod ut ratum in posterum perseveret , subdecanus ipse , pro se et pro successoribus suis subdecanis , firma , nobis approbantibus , concessione , sepedictus vero Rogerius , pro se et pro ipsius heredibus , interposita juramenti religione , firmavit .


Actum publice Carnoti , in capitulo nostro , anno Domini MºCºXCºVIIº , mense januario . »


« Raginaldus , Dei gracia , Carnotensis episcopus , omnibus ad quos littere iste pervenerint , in Domino salutem .


Notum fieri volumus universis , tam presentibus quam futuris , quod Carnotense Capitulum a Roberto , milite de Novigento , dimidiam partem decime quam habet apud Novigentum , sub hac pignoris conventione , accepit , quod per tres annos inde fructus annone , avene et leguminum integre percipiet ; post tercium annum , infra Pascha , prefato Roberto redimere licebit alioquin sequentis anni , et sic deinceps Capitulum fructus decime habebit , donec sepedictus Robertus xl libras carnotensis monete reddat et Capitulo satisfaciat .


Hoc tenendum concesserunt Robertus miles , Philippa , uxor ejus , Garinus filius , Gervasius et Herveus , fratres ejus , data fide corporaliter .


Nos vero , de cujus feodo predicta decima esse cognoscitur , hoc approbavimus , et , ad peticionem tam Capituli quam predicti Roberti , litteras istas jussimus fieri et sigilli nostri impressione signari .


Actum in Capitulo , anno gracie MºCºLXXXXºVIIIº , Gaufrido , decano ; Hugone , succentore ; Guismondo , archidiacono Blesensi ; Johanne presbitero ; Milone , diacono ; Garino , diacono ; Simone de Beroto , Rem bardo , Germondo de Levesvilla , Guillelmo Precentoris , Galterio Regine , Henrico Capicerii , et multis aliis astantibus laicis , etiam Supplicio placitatore , Ivone de Capitulo , et Ivone placitatore , et Drocone , presentibus . »


« Ego Ludovicus , Blesensis comes et Clarimontis , notum facio universis presentem paginam inspecturis quod contencio vertebatur inter Philippum et Gaufridum et Henricum de Chaverneto et Pucelinam , matrem eorum , ex una parte , et inter Gaufridum , majorem de Auviler , ex altera , super quodam homagio et super quibusdam consuetudinibus quas predicti fratres et mater eorum a predicto majore exigebant ; e contrario major hoc se eis debere constanter negabat .


Tandem vero , prudentum et discretorum virorum mediante consilio , contentio ista finem sortita est in hunc modum : predicti fratres Philippus , Gaufridus , et Henricus , et Pucelina , mater corum , in hoc concorditer convenerunt quod , pro pace de cetero firmiter obser vanda , concesserunt et , fide interposita , ratum in perpetuum habuerunt quod predictus Gaufridus , major , et pater ejus Ernaudus et Bernardus , carpentarius de Auviller , de contencione predicta super sacrosanctas reliquias possent legitime jurare , nec de cetero post juramentum ipsorum aliquid ultra super majorem reclamarent , nisi hoc solummodo quod post sacramentum suum legitime dicerent .


Jurati itaque major et pater ejus et Bernardus dixerunt quod major debet facere homagium heredi de Chaverneto , cui accidet homagium jure hereditario , de justiciis et redditibus fideliter conservandis que veniunt ad manum domini de Chaverneto de territorio extra arpenta , salvo integre jure Capituli Carnotensis .


Quando vero dominus de Chaverneto accipit homagium majoris , major ei pro omni servicio xx solidos erogat , nec ad magis potest eumdem majorem efforciare pro servitio homagii istius .


Item juraverunt predicti , major scilicet et pater ejus et Bernardus , quod antecessores sui granicam et arpentum in quo sita est tali conditione a dominis de Chaverneto in dono acceperunt quod , singulis annis , pro granica illa , duos denarios Capitulo Carnotensi redderent ; quod si ullus majorem de granica illa molestaret vel gravaret , predictum Capitulum Carnotense , prout debet , majorem ab omni injuria illata liberaret et defenderet .


Predictus vero major talem debet facere granchiam illam quod dominus de Chaverneto nullum inde dampnum percipiat , defectu clausture aut cooperture .


Si vero hujusmodi defectibus dominus de Chaverneto dampnum aliquod sustinuerit , prefatus major dampnum domino de Chaverneto rationabiliter emendabit .


Tempore vero messium , cum prima garba campipartis debebit afferri , major clavem granice illius sine dilatione tradet servienti domini de Chaverneto , qui eam tenebit et granicam custodiet donec omnes segetes campipartis intus afferantur et rationabiliter possint triturari , scilicet usque ad festum sancti Remigii tantummodo ; et tunc sine contradictione tenebitur serviens de Chaverneto reddere clavem majori , nisi forte prius segetes triturentur , et tunc etiam clavem et granicam major libere possidebit .


A festo autem sancti Remigii usque ad tempus messium , rursum habebit major granicam libere ad usus suos sicut suam , cum farraginibus et paleis et veciis , et has farragines et paleas et vecias , sicut predicti juraverunt , et major et antecessores sui semper habuerunt a Capitulo Carnotensi et tenuerunt et relevaverunt .


Hec itaque , ut predicta sunt et sicut predicti homines juraverunt , prenominati fratres de Chaverneto et eorum mater Pucelina , fide corporaliter prestita , in perpetuum servanda et fideliter tenenda , concesserunt majori et heredibus suis in perpetuum libere et quiete possidenda .


Testes sunt , Petrus de Villerbeton .


Actum Carnotum , anno ab incarnatione Domini MºCº nonagesimo nono .


Data per manum Teobaldi , cancellarii , xvi die marcii . »


« Henricus , Carnotensis ecclesie archidiaconus , omnibus ad quos littere iste pervenerint , in Domino salutem .


Notum esse volumus universis presentem paginam inspecturis , quod Manerius , miles , decimam quam possidebat apud Gilenvillam , pro l libris carnotensis monete , magistro Guidoni , Carnotensi canonico , sub hac pignoris conventione obligavit quod ipse Guido canonicus , vel quicumque e mandato ipsius predicte decime fructus , frugum , leguminum , et , exceptis straminibus et farraginibus , universorum absque ulla exceptione , singulis annis integre percipiet ; nullum autem servitium aliquis dominorum , a quibus dictus Manerius predictam decimam tenet , quamdiu sepedictus Guido vel quicumque e mandato ipsius predictam decimam tenuerit , exigere poterit .


Si moneta carnotensis deterioraretur , xlviii libras parisiensis monete sepedictus Manerius vel heres ejus solvere teneretur .


Preterea Manerius vel heres ejus granicam ad conservandas segetes sufficienter preparabit .


Quandocumque predictus Manerius predictam pecuniam reddere voluerit redimere licebit .


Hanc conventionem approbaverunt , et , data fide corporaliter , tenendam promiserunt Hersendis , uxor predicti Manerii , et filii ejus Hugo , Galerandus et Nicholaus , domini feodi Hugo et Willelmus et Hamericus de Loesvilla .


Testes hujus pactionis sunt : Radulfus , decanus Curveville ; Garnerius de Gaiis ; Henricus , nepos capicerii ; Nicholaus , tunc temporis episcopi chamerarius ; Mauricius de Gondrevilla ; Hugo de Loesvilla ; Robertus de Nogento ; Johannes , clericus Henrici de Corbollio ; Willelmus et Dionisius de Bonavalle ; et Robinus Chonie , tunc clericus Henrici archidiaconi ; Domellus ; Herveus , major de Kaelennes ; Johannes Lardelerius ; Stephanus , clericus magistri Guidonis , et Milo , clericus decani de Alneolo .


Actum Carnoti , in domo Henrici archidiaconi , anno Domini MºCCº primo , mense augusto . »


« Innocentius , episcopus , servus servorum Dei , dilectis filiis decano et Capitulo Carnotensi , salutem et apostolicam benedictionem .


In nostra presentia constitutus venerabilis frater noster episcopus Carnofensis , pro animabus tam sua quam predecessorum et successorum suorum , hospitali Sancte-Marie-in-Saxia , de voluntate nostra , prebendam in ecclesia Carnotensi , ad opus infirmorum et pauperum , pia liberalitate concessit , et nos concessionem ipsius , nomine hospitalis ejusdem , recepimus et auctoritate curavimus apostolica roborare ; decernentes irritum et inane si quid de prebenda , vel nunc vacante , vel in proximo vacatura , contra hoc , quod non credimus , fuerit attemptatum .


Ne autem ex hoc ecclesia vestra solito servitio defraudetur , pastorali volentes sollicitudine providere , volumus et presentium auctoritate concedimus ut , juxta dispositionem ipsius episcopi , aliquis statuatur qui pro ea deserviat et in ea ecclesie Carnotensi terciam partem proventuum ejusdem prebende in integrum percepturus , duabus reliquis hospitali supradicto , annis singulis , in integrum persolvendis .


Alioquin noveritis nos eidem , et venerabili fratri nostro Aurelianensi episcopo , et dilecto filio abbati Vindocinensi mandasse ut vos ad ea , monitione premissa , per censuram ecclesiasticam , appellatione remota , compellant .


Guido , divina miseratione , Sancti-Petri Carnotensis abbas , et universitas fratrum ejusdem Capituli , universis presentibus pariter et futuris presentis pagine noticiam casu quolibet habituris , salutem in vero salutari .


Ex pia antecessorum religione statutum fuit quod duas procurationes , alteram feria tercia Paschalis ebdomade , alteram in festo beatorum apostolorum Petri et Pauli , et potum in vigilia ejusdem festi processioni ecclesie Carnotensis , quando ad nos veniret , annuatim exhiberemus , ut qui causa spiritualis refectionis in divinis laborassent officiis , non sine corporalis alimonie benedictione redirent .


Nos vero in recompensationem dictarum procurationum , potus et pastillorum , quicquid in decimis apud villam que dicitur Illeis , in jure patronatus ecclesie ejusdem ville et in aliis , si qua sunt ibidem ad nos spectantia , habebamus , Capitulo Carnotensi concessimus perpetuo possidendum , etiam si ad nos alicujus interdicti occasione processionaliter non venirent .


« Ego Ludovicus , Blesensis comes et Clarimontis , omnibus notum facio quod ego , pro remedio anime mee et Katarine uxoris mee et bone memorie matris mee , dedi ecclesie Beate-Marie de Carnoto vii libras et x solidos carnotensis monete , annis singulis , in molendinis meis de Carnoto percipiendos .


Quod ut ratum sit et firmum , litteris meis commendo et sigillo meo confirmo .


Datum per manum cancellarii mei Theobaldi , quarta die maii . »


« Raginaldus , Dei gracia , Carnotensis episcopus , omnibus ad quos littere iste pervenerint , salutem in Domino .


Noverint universi presentis scripti paginam inspecturi quod Gaufridus Mordens , miles , recipiens de caritate Carnotensis Capituli novem libras carnotensis monete , dedit in elemosinam eidem Capitulo in perpetuum et concessit sex annone et tres avene sextarios , ad mensuram carnotensem et ad valorem bladi de granica de Fontanis , in terra sua de Grungnellis annuatim percipiendos .


Hanc autem donationem et quam prenotavimus pactionem observandam fideliter et tuendam juraverunt prefatus Gaufridus , miles , et fratres ejus Hubertus scilicet , miles , et Willelmus , concedente Hildeburge , dicti Gaufridi militis uxore , assensum quoque prebente et manucapiente Huberto de Rupe , ad cujus feodum terra illa cognoscitur pertinere .


« Guillelmus , vicedominus Carnotensis , omnibus ad quos littere iste pervenerint , in Domino salutem .


Noverint universi presentis scripti paginam inspecturi , quod ego ecclesie Beate-Marie Carnotensis xl solidos carnotensis monete de redditu in perpetuum tribuo et concedo , et in spectante ad me viaria Carnotensi , annuatim , post decessum mee sororie Margarite , percipiendos assigno , pro anniversario meo , annuatim , in eadem ecclesia cele brando , statuens nichilominus et assignans eidem ecclesie , si mors mea mortem illius prevenerit , unum modium annone loco illorum xl solidorum , interim , scilicet singulis annis , usque ad decessum dicte mee sororie percipiendum in molendino meo apud Carnotum sito , quod appellatur molendinum Vicedomini Carnotensis , ita quod , ex quo illa decesserit , memorata ecclesia xl solidos pretaxatos , ut dictum est , in predicta viaria possidebit atque percipiet , et prenotatus annone modius ad me et heredes meos quiete ac libere revertetur .


Noverint universi presentis scripti paginam inspecturi , quod ego ecclesie Beate-Marie Carnotensis xl solidos carnotensis monete de redditu in perpetuum tribuo et concedo , et in spectante ad me viaria Carnotensi , annuatim , post decessum mee sororie Margarite , percipiendos assigno , pro anniversario meo , annuatim , in eadem ecclesia celebrando , statuens nichilominus et assignans eidem ecclesie , si mors mea mortem illius prevenerit , unum modium annone loco illorum xl solidorum , interim , scilicet singulis annis , usque ad decessum dicte mee sororie percipiendum in molendino meo apud Carnotum sito , quod appellatur molendinum Vicedomini Carnotensis , ita quod , ex quo illa decesserit , memorata ecclesia xl solidos pretaxatos , ut dictum est , in predicta viaria possidebit atque percipiet , et prenotatus annone modius ad me et heredes meos quiete ac libere revertetur .


« Ego Gervasius , dominus Castri-Novi , presenti carta notum facio Christi fidelibus universis quod cum esset contentio inter me et Capitulum Carnotense super quadam portione nemorum de Torceio et eorumdem nemorum metis , tandem , pro bono pacis et scandalo sedando , cognoscens eciam quod portio nemorum que in contentionem devenerat ad jus dicti Capituli pertineat ab antiquo , portionem illam usque ad rivulum qui boscos Grenolle a nemoribus de Torceio dividebat et dividet in futurum memorato Capitulo libere et quiete possidenda concessi , contentioni renuncians absolute .


Hoc etiam concessit presentialiter in capitulo Carnotensi Hugo , filius meus primogenitus , et quia dicebat se non habere sigillum voluit ut litteris meis ejus concessio firmaretur .


« Gervasius , dominus Castelli-Novi , omnibus ad quos littere iste pervenerint , salutem .


Noverint universi scriptum presens inspecturi quod ego , pro anniversario meo annuatim in Carnotensi ecclesia celebrando , ejusdem ecclesie Capitulo quadraginta solidos carnotensis monete de redditu , in perpetuum , tribuo et concedo , assignans eos in pedagio de Castello-Novo annuatim percipiendos et in die obitus mei Carnoti reddendos , laudantibus hoc et concedentibus Margarita , uxore mea , et filiis meis , Hugone scilicet et Herveo .


Actum sollempniter in capitulo Carnotensi , anno incarnati Verbi millesimo ducentesimo secundo , mense maio . »


« Ego Matildis , Perticensis comitissa , notum facio presentibus et futuris quod ego ecclesie Beate-Marie Carnotensis lxª solidos andegavensis monete , pro anniversario meo , et lxª solidos ejusdem monete , pro anniversario Gaufridi , olim mariti mei , venerabilis comitis Perticensis , annuatim in eadem ecclesia celebrandis , concedo et assigno in redditibus de Marchesvilla , ab eodem marito meo et a me communiter acquisitis , annuatim in festo Purificationis beate Marie percipiendos , Thoma filio nostro hoc concedente et Stephano de Pertico , fratre predicti mariti mei , assensum prebente .


Actum in capitulo Carnotensi , residente Raginaldo , Carnotensi episcopo , et multis aliis astantibus , anno gratie MºCCºIIº , mense junio . »


« Stephanus de Pertico , miles , omnibus ad quos littere iste pervenerint , salutem in Domino : Noverint universi presentis scripti paginam inspecturi quod Johannes de Friesia , miles , omnem viariam quam ipse in terra ecclesie Beate-Marie Carnotensis habebat eidem ecclesie , in perpetuam elemosinam , contulit et donavit , volente hoc et concedente fratre suo Guarino .


Preterea , pro anniversario meo in eadem ecclesia annuatim celebrando , quinquaginta solidos carnotensis monete assignavi , in redditu de Longuo-Villari , post decessum meum , percipiendos .


Institutionem etiam anniversariorum karissimi fratris mei Gaufridi , comitis Perticensis , et Maltidis comitisse , uxoris ejusdem comitis , et redditum pro eisdem anniversariis celebrandis , sicut in litteris ejusdem comitisse continetur , assignatum ego concessi et approbavi .


Ad quorum robur atque memoriam sigilli mei appositione presentem paginam communivi .


Actum in capitulo Carnotensi , presente Raginaldo , ejusdem ecclesie episcopo , et multis aliis astantibus , anno gracie MºCCºIIº , mense junio . »


« Guillermus subdecanus , Symon de Berou , Milo de Garneio , Rembaudus Craton , Robertus de Berou , canonici Carnotenses , omnibus ad quos littere iste pervenerint , in Domino salutem .


Cum inter dilectum fratrem nostrum Hugonem , prepositum Amiliaci , et Guidonem , de Fontanis majorem , super quibusdam possessionibus quas idem Guido , major , diu possederat controversia verteretur , videlicet super viridario de Fonte et super quodam agripenno qui dicitur agripennus de Fonte et super dimidio agripenno de Barba et tribus agripennis Spineto proximis et quodam agripenno de Buiseio , tandem , partibus in nostra presentia constitutis , controversia illa in hunc modum sopita est : Dictus siquidem Guido , major , partem predicti viridarii que granice Beate-Marie contigua est et dictum agripennum de Fonte dixit ad jus suum feodaliter pertinere cum reliquo feodo quem tenet a Capitulo .


« Raginaldus , Dei gracia , Carnotensis episcopus , . . . .


Huic facto testes sunt quorum nomina subscripta sunt : Hugo , succentor ; Gislebertus , presbyter ; Nicolaus , presbyter ; Petrus de Sancto-Maximino , canonici Carnotenses ; Willelmus , prior domus Elemosinarie ; Manasserius et alii fratres ejusdem domus .


Quod ut firmum et stabile perseveret , sigilli nostri munimine confirmamus .


« Hugo , decanus , et universitas Capituli Carnotensis , omnibus ad quos littere iste pervenerint , in Domino salutem .


Notum fieri volumus universis , tam presentibus quam futuris , quod Amarricus de Levesvilla , miles , et Aales , uxor ejus , quartam partem majoris decime de Piativillari quam idem Amarricus tenebat a prefato decano in feodum , eidem decano , in pre sentia nostra , dederunt et concesserunt , ita quod ipsi decano licitum esset de cetero de predicta decima qualemcumque vellet dispositionem facere .


In cujus donationis recompensationem , idem decanus lxª libras carnotensis monete supradictis Amarrico et uxori sue caritative contulit .


Verum memoratus decanus hujus decime duas partes nobis largitus est , pro anniversario suo faciendo ; terciam vero partem , de communi assensu omnium nostrum , monachis Sancte-Marie de Josaphat in elemosinam dedit , pro anniversario suo similiter faciendo .


Ceterum supradicti Amarricus et uxor ejus tam donationem suam quam ipsius decani dispositionem ratam permanere volentes , ad altare sacrosancte Virginis accesserunt , et , per oblationem unius cultelli super idem altare positi , donationem quam prius in capitulo fecerant confirmaverunt , multis ad hoc videndum et audiendum convocatis , prestito etiam super idem sacrosanctum altare sacramento quod donationem istam quamdiu viverent garandirent et nunquam de cetero , per se vel per alios , immutare aut irritare presumerent .


Hoc idem concessit et , fide interposita , se firmiter observaturum promisit Ebrardus , primogenitus eorum filius , et quatuor ejusdem Ebrardi sorores : Ysabelis , scilicet , Petronilla , Philippa et Margarita .


Hoc idem concessit Germundus , concanonicus noster , sepedicti Amarrici militis frater , et quatuor ejusdem Germundi sorores : Ysabelis , Aelina , Eustachia et Beatrix .


Hujus quoque rei testes et fidejussores , etiam fide interposita , sunt milites isti : Raginaldus Cholet , Robertus de Carnoto , Hugo de Fai .


Dedit preterea sepedictus Amarricus , miles , in contraplegium , reliquam partem decime quam tenet a decano in feodum , ita tamen quod Germundo , fratri ejusdem Amarrici militis , nihilominus liceat partem illam decime quam modo tenet , libere et pacifice , cum omni integritate fructuum , possidere .


Quod ut ratum permaneat et inviolabiliter observetur , presentem paginam sigilli Beate-Marie fecimus impressione muniri . »


« Ego Robertus de Carnoto , miles , notum facio universis presentis scripti paginam inspecturis quod ego , devotus Carnotensis ecclesie filius , concessi et dedi in elemosinam canonicis ejusdem ecclesie redditus xx solidorum , apud Vovas , et decem solidos , apud Domnam-Mariam , quos habebam pro viaria , per manum canonicorum annuatim percipiendos , et dimidium avene modium , apud Archivillare , quem habebam pro tensamento .


Unde ad majorem hujus rei noticiam in posterum faciendam , ego , in ecclesia supradicta , ad altare beate virginis Marie humiliter accedens , donationem predictam , prius in capitulo factam , publice recognovi , et , cutello super idem altare manu propria posito et oblato , multis hoc videntibus et audientibus , confirmavi , laudantibus hoc ipsum et concedentibus uxore mea Odelina et liberis meis omnibus , scilicet : Willelmo , Gaufrido , Adelitia , Matilde , Heloysa , necnon et fratre meo , sepefate ecclesie canonico .


Hanc etiam donationem perpetuo et inviolabiliter observare et bona fide garandire promisi et fidei mee interpositione firmavi : hujus quoque rei fidejussores constitui , scilicet : Gaufridum de Berou , Willelmum de Colemenvilla , Willelmum de Sancto-Mar tino , Albertum de Codreio .


Ego Tetbaldus , palacii comes , precepi litterarum tenaci memoriae tradi et sic notum fieri posteris sanctae Dei aecclesie fidelibus atque nostris quod in presentia multorum facio et a quibuslibet videri vel audiri volo .


Quia enim , injuste et nulla juris nostri repetitione premissa , mancipaveram mihi et aecclesiae Sancti-Martini , per manum Guillelmi prepositi et aliorum fidelium nostrorum , servos atque ancillas qui nati sunt ex conjugio servorum Sanctae Mariae Carnotensis aecclesiae et ancillarum nostrarum et aecclesiae Sancti-Martini vel e converso , venit ad me Gaufridus episcopus , decano et aliis qui busdam personis aecclesiae sibi adhibitis , humiliter postulans ut , sicut anno introitus Arraldi , episcopi , et supra , quietam possessionem servorum et ancillarum ex tali conjugio habuerat Carnotensis aecclesia , ita sibi habendam perpetuo redderem liberam et quietam de his qui usque ad hanc diem simili matrimonio copulati erant .


Consensu ergo sororis meae Berte , et uxoris Adelaidis , atque filiorum meorum Stephani et Odonis , necnon etiam canonicorum Sancti-Martini , facio quod episcopus et canonici petierunt , et servos vel ancillas , de quibus sermo est , a nostra manu in potestatem illo rum reddo liberam et quietam : hoc tamen addens ut si forte contigerit simile matrimonium inter servos nostros et illorum , servent erga nos legem illam et consuetudinem quam poterunt probare legitime canonici Sancti-Martini se habuisse tempore Odonis comitis , antequam prohibuisset ne servi canonicorum Sanctae Mariae conjugio miscerentur suis .


Ut ergo haec nostra concessio petitionis illorum plenariam firmitatem in posterum habeat , cartam hanc , sigillo auctoritatis nostrae impresso , cruce etiam facta manu nostra , roboravimus et fidelium nostrorum manibus tangendo corroborandam dedimus .


+ Signum Adelaidis , uxoris ejus .


Signum Ingelranni , Suessorum archidiaconi .


Signum Rainerii , Blesensis clerici .


Signum Rotberti , capellani .


Signum Tetbaldi de Rupibus .


Signum Dudonis , dapiferi .


Signum Fulconis de Brana .


Signum Rodulfi de Vitreio .


Signum Rotberti , legis docti .


Signum Guillelmi , prepositi .


Signum Goscelini , canonici Sancti-Martini .


Signum Gradulfi , canonici .


Signum Ilberti de Gurzeis .


Signum Hilduini , precentoris .


Signum Girardi , majoris .


Signum Ugonis , cubicularii .


Signum Guidardi de Vana .


Signum Guillelmi , servientis .


Signum Hugonis , filii Rotrochi .


Signum Gauterii Cenomannensis .


Data vº idus januarii , indictione viª , anno a passione Domini millesimo LXXXºIIIº , regnante Philipo xxºiiiº .


« Hugo , decanus , et Gaufridus , archidiaconus Parisiensis , universis presentibus pariter et futuris , salutem in salutis auctore .


Ad omnium noticiam volumus pervenire quod cum inter venerabiles viros Hugonem , decanum , et Willelmum , subdecanum Carnotensem , ex una parte , et Guidonem , abbatem , et monachos Sancti-Petri Carnotensis , ex altera , super jurisdictione servientum eorumdem abbatis et monachorum , querela verteretur , tandem idem decanus et subdecanus , de assensu Capituli , compromiserunt in nos , sub hac forma , de ipsa querela , pace sine judicio terminanda : Nos igitur utriusque partis receptis testibus , publicatis attestationibus , allegationibus inspectis , habitoque cum viris prudentibus et juris peritis consilio , tandem , ad fugam discordie et mutue dilectionis custodiam , de consensu ambarum partium , sic amicabiliter composuimus : quod decanus et subdecanus Carnotenses , jure archidiaconatus , habeant plenam jurisdictionem in servientibus abbatis et monachorum Sancti-Petri Carnotensis infra banleugam morantibus , ita tamen quod si aliquis de servientibus abbatis vel monachorum trahatur in causam coram decano vel subdecano Carnotensibus , vel eorum officialibus , veniet coram eis , et ipsi tenebuntur dare inducias xv dierum ad componendum coram abbate vel officiali ejus , et interim non poterunt decanus vel subdecanus jurisdictionem suam exercere in illos qui remissi fuerint ad componendum propter hanc causam , hoc excepto quod , si fuerit canonicus Carnotensis , vel clericus de choro , vel eorumdem serviens , vel alius clericus , vel peregrinus , vel transiens , non tenebuntur dare inducias ad componendum , si autem composuerint infra predictos xv dies renuntiabunt illi a quo citati fuerint vel ejus officiali et non tenebuntur de emenda .


Quod ne possit in irritum duci aut processu temporis oblivione deleri , presenti pagine mandari fecimus et sigillorum nostrorum munimine confirmari .


« Raginaldus , Dei gracia , Carnotensis episcopus , et Robertus , abbas Sancti-Carauni , universis Christi fidelibus , tam futuris quam presentibus , ad quos presens scriptum pervenerit , salutem in eo qui est salus omnium .


Universitati vestre notum fieri volumus quod Willelmus de Jupaello , miles , Teobaldus , Radulfus , Odo clericus , Garinus de Villa-Galli , fratres , Milo de Chavernai , Martha uxor ejus , Hugo frater ejusdem Marthe , Joscelinus major de Pesiaco , Alburgis uxor ejus , in capitulo Carnotensi , nobis presentibus constituti , majoriam Jupaelli et Tieville , cum omnibus ad eam pertinentibus , scilicet quicquid terre habebant apud Jupaellum et Chambles , et quicquid in pago Dunensi , ab ecclesia Carnotensi , ipsi vel antecessores sui tenuerant vel tenebant , sive in terra , sive in aqua , sive in molendinis , sive in pratis , sive in straminibus , sive forraginibus , vel aliis quibuscumque , excepto si quid ab eadem ecclesia censuale tenebant non pertinens ad pre dictam majoriam , scilicet terram circa tres sextarios seminis capientem , vendiderunt eidem Capitulo , precio sexcentarum librarum monete turonensis , et , corporaliter prestito juramento , in perpetuum quitaverunt ; jurantes insuper quod ipsi contra omnes , si quos reclamare contingeret , juste ac fideliter , secundum patrie consuetudinem , venditionem hanc dicto Capitulo garandirent et ab omnibus qui a Teobaldo et Villano de Jupaello fratribus descenderant et etiam a suis nepotibus , neptibus et cognatis germanis idem concedi facerent et quitari ; adicientes etiam juramento suo se manifestaturos dicto Capitulo vel mandato Capituli quicquid veritatis inde cognoscerint , et ituros , sumptibus ipsius Capituli , quocumque ire , intra fines provincie Senonensis , ab eodem Capitulo vel mandato Capituli , fuerint requisiti , causa perhibendi super hiis testimonium veritati , atque facturos quicquid pro hujusmodi testificatione fieri debuerit , excepto tamen duello .